钦定古今图书集成/理学汇编/经籍典/第106卷 > 北魏关氏易传〈天水赵蕤注〉 > 《阖辟义》第六
## 钦定古今图书集成/理学汇编/经籍典/第106卷 > 北魏关氏易传〈天水赵蕤注〉 > 《阖辟义》第六

“阖户谓之《坤》，辟户谓之《干》，一阖一辟谓之变，往来不
穷谓之通，何也？”曰：“《坤》，阴之母，无不容在，户为阖。”

“包容于内” ，皆阖义也。

《干》阳之君，“无不由在”户为“辟。”

“由行于外” ，皆辟义也。

辟往则阖来，阖往则辟来。

此以户言之也。自外入内，开门为往，闭门为来也；自内出外，则闭门为往，开门为来；所以相变也。

以气言之为“启闭。”以道言之为“离合。”以内外言之为
“往来。”

《解》上文“往来不穷” 之意也。

故“卦有内外，人有出入。”

下体为内卦，上体为外卦。“利用出入” ，以前民用。

“往来相交”，内外相取。上下相刑，吉凶相分。君子小人，
相亨相屯。

“君子亨则小人屯，小人亨则君子屯。” 此一阖一辟、相反而然也。

“辟变而阖，阖变而辟，往通则来，来通则往。”故“一阖一
辟谓之变，往来不穷谓之通。”

凡言变则不亨矣。盖《易》穷则变，阖久则开，开久则阖，通用常久之道焉。故变则通，通则久，此之谓也。

《天左旋》，西视之来，东视之往。日月右行，东视之来，西
视之往。

此以天日明之

“天气下降，地气上跻”，上下往来，亦若东西之视。

此以上下明之

卦：“干来乎内，坤往乎外，君子辟，小人阖。”

此以人事明之

故名“泰。”反是名《否》。

内为主，外为客。《泰》内君子、外小人。《否》卦反是，言无主矣。

作《易》者，其辟君子之道，而通小人之阖乎？故名以“君
子”名其卦。

若“君子泰” ，则曰《泰卦》。“若君子否” ，则曰《否卦》。终不以小人取其卦名也。

凡言“往来” ，则上下内外、出入大小、吉凶相反，皆同也。

物不可以终通，故受之以《否》。

《否》、关氏因言变之义，故又以卦名相明之。

物不可以终否，故“受之以《同人》。”同即通也。

“凡物不同即不通。” 此关氏因言变之义。

夫同于物者，物亦同之，故“吉。”

《洪范》言：“龟从筮径，卿士从，庶民从” ，皆是吉。

“异于众”者，众亦异之，故“凶。”

“众叛亲离”，盖不通天下、同人欲故也。

《君子》同君子而和小人。

《同》，谓不言而信，不期而会也。《和》，谓恕其所不及，而使之必不伤和也。

《小人》同小人而和君子。

小人苟合相党，但惧彼君子之为，故勉意事上。

同似异而必通。

君子各任以所见，不待于外而后徇之也。故乍见之，似各异也，终久同归乎道，故曰“必通。”

《和》“似同”而必异。

“君子和小人” ，盖恕之也；“小人和君子” ，盖惧之也。其和则同，而恕之惧之必异也。

《易》曰：“方以类聚，物以群分，则吉凶生矣。”此言君子小
人各以群类相吉凶也。

《解》上文“吉凶相分。”

张彝曰：“君子小人诚犹《阖辟》之义矣，然圣人以此洗
心退藏于密，吉凶与民同患”，何谓也？

彝谓：“辟，非阖也，君子，非小人也。然则《系辞》何以言吉凶，与民同患乎？”

子曰：“尔所谓可与立而未可与权乎？权者，变而合道
者也。君子和小人，小人和君子，岂本性也？盖接物而
变己者也。”

物，事也。己，性也。“君子之性” 接小人之事，则上文“恕” 之谓也。“小人之性” 接君子之事，则上文“惧” 之谓也。恕下惧上，而情所以和也。夫和天下，非权变安能通之？是以圣人“洗心藏密” ，盖因权也。

“接物”者，言接之而已，非同之也。故洗濯物心，无所渎
污，谓之“洗心。”

洗濯万物之心

《变己》者，言反之而已，非异之也。

“反我之情，从民之故” ，非异我之道也。

故“藏晦于密”，无所间然。

藏谓用也

谓之“退藏。”民危者平之。《易》者倾之。无吉无凶。同归一
致。此之谓与民同患。

《易》之道，无为无思，百虑一致，所以一阖一辟，同乎一户也。